Diari Oficial de la Generalitat Valenciana


Sumari del DOGV 700, del 11-11-1987 (1987/809937)

DECRET 175/1987, de 9 de novembre, del Consell de la Generalitat Valenciana, pel qual es regula el lliurament d'ajudes a damnificats per les inundacions.
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/11/09/175/dof/vci/html**

### Dades del document

Número de DOGV
:   700

Data del DOGV
:   11-11-1987

Secció del DOGV
:   DISPOSICIONS GENERALS

Número del document
:   1987/809937


Data del document
:   09-11-1987

Organisme emissor
:   Conselleria d'Economia i Hisenda

Tipus de document
:   Decret

Decret 175/1987, de 9 de novembre, del Consell de la Generalitat Valenciana, pel qual es regula el lliurament d'ajudes a damnificats per les inundacions.  
Les recents inundacions han provocat nombrosos danys, tant personals como materials, que exigeixen una resposta adequada per part de la Generalitat.  
Aquesta resposta es tradueix en la concreció de les zones afectades, avaluació de danys i mesures de caràcter econòmic dirigides a compensar o limitar almenys els perjudicis sofrits.  
Tanmateix, entre les necessitats experimentades hi ha algunes de caràcter essencial i màxima urgència que no poden ser enquadrades en aquest complex d'actuacions a què es fa referència, com són aquelles que es refereixen a alimentació vestit, recer i semblants que constitueixen l'objete d'aquesta disposició.  
En atenció d'aquestes consideracions, i a proposta del Conseller d'Economia i Hisenda, i amb la deliberació prèvia del Consell de la Generalitat Valenciana en reunió del dia 9 de novembre de 1987,  
DECRETE:  
Article primer  
Per tal que els Ajuntaments dels Municipis afectats per les recents inundacions puguen coadjuvar a resoldre de forma immediata els casos d'urgent solució de damnificats, la Conselleria d'administraciò Pública situarà a favor de les Corporacions Locals corresponents els fons que la Conselleria susdita estime, atenent la magnitud dels danys, dins dels que s'habiliten per la present disposició.  
Article segon  
Els Ajuntaments dels termes municipals afectats dirigiran les seues sol·licituds a la indicada Conselleria, segons les necessitats per cobrir.  
Els imports percebuts s'ingressaran en una subrúbrica de la Rúbrica 6a «Dipòsits i Fiances» de Valors Independents i Auxiliars del Pressupost que es denominarà «Fons Generalitat. Inundacions 1987».  
Ingressats els imports corresponents, s'extendrà carta de pagament que s?enviarà a la Conselleria actuant.  
Article tercer  
Un. Les ajudes es lliuraran a persones o famílies damnificades en raó de les necessitats personals de caràcter urgent i bàsic determinades en cada cas per l?Ajuntament corresponent, fins un màxim de 100.000 pessetes.  
Dos. Podran optar a ajudes extraordinàries fins a 300.000 pessetes aquells damnificats residents als Municipis declarats zona catastròfica, que amb motiu de les inundacions es troben en situació de desprotecció greu a causa de rendes baixes, i la situació carencial puga ser certificada por un informe tècnic de la Direcció General de Serveis Socials de la Conselleria de Treball i Seguretat Social.  
Article quart  
Un. Les Corporacions Locals corresponents demanaran als damnificats un rebut del lliurament en el qual es farà constar:  
1. Nom i adreça de l'interessat.  
2. DNI de la persona interessada.  
3. Declaració de pèrdues.  
Dos. Les ajudes extraordinàries requeriran, a més del que estableix el paràgraf anterior, l'informe tècnic acreditatiu de la situació carencial, expedit per la Direcció General de Serveis Socials.  
Article cinqué  
Les Corporacions Locals retran compte dels fons rebuts, en el termini de 90 dies, a la Intervenció General de la Generalitat Valenciana, mitjançant la Conselleria d'administració Pública.  
Article sisé  
Per a efectuar tot allò que ha estat dit als articles anteriors, la Conselleria d'Economia i Hisenda habilitarà mil milions de pessetes que situarà en comptes de fons a justificar que regula l'Ordre de la mateixa Conselleria d'Economia i Hisenda de 6 d'octubre de 1986, a disposició de la Conselleria d'Administració Pública.  
Article seté  
El compte a què fa referència l'article anterior s?obrirà sota la denominació de «Generalitat Valenciana. Conselleria d'Administració Pública. Fons a justificar. Decret 175/1987», assabentant-ne la Direcció General del Tresor i Patrimoni de la Conselleria d'Economia i Hisenda perquè aquest Centre puga efectuar la transferència dels fons necessaris.  
DISPOSICIONS FINALS  
Primera  
Les Conselleries d'Economia i Hisenda i d'administració Pública són autoritzades a dictar les normes que, si fa al cas, calguen.  
Segona  
Aquest Decret vigirà el mateix dia en què es publique al Diari Oficial de la Generalitat Valenciana.  
València, 9 de novembre de 1987.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI